Det kan blive smådyrt for AaB, at vejrguderne ikke tillod lørdagens superligakamp mod FC Nordsjælland at blive spillet færdig. Dommer Claus Bo Larsen valgt at afbryde kampen efter 18 minutters spil, og dermed skal kampen formentlig spilles om på en senere dato. - Det koster os i omegnen af en kvart million kroner. Vi skal have alle sponsorer ind til den nye kamp, og det koster det samme som i dag i bespisning og den slags, siger AaB-direktør Lynge Jakobsen til spn.dk. Han forventer ikke, at AaB kan regne med entréindtægter til omkampen, fordi man muligvis bliver nødt til at give gratis entré. - Det kan jo være, at 700 tilskuere kommer og siger, at de har smidt deres billet væk, siger han. Direktøren er derudover spændt på, om det kan lade sig gøre at finde en ny dato for kampen i et sammenpresset forårsprogram. Ud over, at der skal afvikles 11 spillerunder inden 20. maj, venter der også lang landskamppause.

Opsummering:
AaB risikerer en efterregning på flere hundrede tusinde kroner, fordi man ikke gennemførte kampen mod FCN.